கேள்வி: பகுபதம் (இலக்கணம்) பற்றி தகவல் சொல்.
பதில்: பதம் என்பது சொல் என்ற பொருளைத் தருகிறது. பகுபதத்தை பகுதி, விகுதி, இடைநிலை, சாரியை, சந்தி, விகாரம் என்ற ஆறாகப் பகுக்க முடியும். பொருள், இடம், காலம், சினை, குணம், தொழில் ஆகிய ஆறுவகைப் பெயர்களையும் அடிப்படையாகக் கொண்டு பிறக்கின்ற பெயர்ச் சொற்கள்; தெரிநிலை வினை ஆயினும், குறிப்பு வினை ஆயினும் காலத்தைக் காட்டுகின்ற வினைச் சொற்கள் ஆகியவை பகுபதங்கள் எனப்படும். பகுதி விகுதி இடைநிலை சாரியை சந்தி விகாரம் ஆறினும் ஏற்பவை முன்னிப் புணர்ப்ப முடியும் எப்பதங்களும் நன்னூல்.பதவியல் - 133
கேள்வி: பகுபதம் (இலக்கணம்) - வினை பகுபதம் பற்றி விளக்கவும்.
பதில்: தெரிநிலை வினைச்சொற்கள், குறிப்பு வினைச்சொற்கள், காலத்தைக் குறிப்பாகவோ அல்லது வெளிப்படையாகவோ காட்டும் வினைச் சொற்கள்( வினையாலணையும் பெயர்கள்) ஆகியன வினைப் பகுபதங்கள் ஆகும் எடுத்துக்காட்டு: # நடந்தான் , நடவான்.- தெரிநிலை வினை பகுபதம் # பொன்னன், அகத்தான் -குறிப்பு வினை பகுபதம் # நடந்தவன், நடவாதவன் - தெரிநிலை (வினையாலணையும் பெயர்) # பொன்னவன், இல்லாதவன் -குறிப்பு (வினையாலணையும் பெயர்)
கேள்வி: பகுபதம் (இலக்கணம்) - பகுபத எழுத்து எல்லைகள் என்பது என்ன?
பதில்: பகுபதங்களுக்கு இரண்டு எழுத்து முதல் ஒன்பது எழுத்துகள் வரை எல்லைகளாக அமையும்.நன்னூல் 130 :எடுத்துக்காட்டு. * கூனி (2 எழுத்து) * கூனன் (3 எழுத்து) * அறிஞன் (4 எழுத்து) * பொருப்பன் (5 எழுத்து) * அம்பலவன் (6 எழுத்து) * அரங்கத்தான் (7 எழுத்து) * உத்திராடத்தான் (8 எழுத்து) * உத்திரட்டாதியான் (9 எழுத்து)